A NETFLIX SOROZATA
Egy titokzatos helyen Hol a múlt életre kél
Újjáéled a történelem Hősünk kalandra kész
Megmenti a jövőnket Múltunkat oltalmazva
Végre eljött az ő pillanata
Ridley Jones ! Bátor, merész és vakmerő
Ridley Jones ! A múzeumot őrzi nagy gonddal
Ridley Jones ! Kalandvágya fertőző
Dínókkal, dodókkal és űrhajóscsimpánzokkal
Ridley Jones ! Fején jellegzetes kalapja
Ridley Jones ! Semmi sem állhat útjába
Sosem enged a félelemnek A kaland a lételeme
Lendül a csatába És megment egy csapásra
Ridley Jones !
Hőstörténet
Már jön. Készüljetek!
Szinte szédülök az izgalomtól.
Én is, Pedro.
Háromra!
Egy, kettő, három!
Meglepetés!
En garde, szörnyetegek!
Sziasztok! Bocsánat!
Azt hittem, hitvány útonállók támadtak rám.
Nem. Sok sikert a nagy naphoz!
Nagy naphoz? Milyen nagy naphoz?
Fred ezt találta a kukában.
Halványlila gőzöm sincs, mi lehet az.
Meghívó az éves Kerekasztal Hősi Tornára.
És neked szól, Ida.
Biztosan az én nevemre szól? Netalántán egy másik Idáéra?
Igen, a te neved van rajta,
„Földszinti Ida, a Körterem Őre, az Ajándékbolt Nagymestere,
és Lonny Padlótisztítójának Megszelídítője.
Ez elég pontos megjelölés.
Kislovag korod óta az az álmod,
hogy első helyezést érj el a tornán.
Most végre esélyed is lesz rá.
Valamit tudnotok kell.
Hogy királyságom egyik legnagyobb hőse vagy?
Mármint a múzeumé. Ezt már tudjuk.
- Nem egészen… - Nagy tapsot Idának, az igazi hősnek!
Háromszoros hurrá Idának Minden küldetése kész
Kinek kell Artúr király A legjobbat kapjuk helyébe
Megmentette Dudley-t Kit elkapott a ragacsos pókháló
Hála neki sárkánymentes Az emeleti kávézó
Hős vagy, Ida, hős vagy
Az egész körteremben hallani tetteit
Oly bátor, hogy paripa sem kell neki
Bűnözőnek és gazfickónak Itt már nincs többé helye
Megmentette a barlangjában Eltévedt ősembert
Ez mindenki másnak is megy
Nem olyan nagy dolog ez
Igenis nagy dolog ez
Hős vagy, Ida, hős vagy
Hé, hősöm! Kapj el!
Még egy magamfajta kecses, de kemény bölény is hibázik párszor,
mielőtt sikerrel jár.
Sajnálom, hogy cserben hagytalak. Sőt, mindenkit cserben hagytam.
Én dobtam ki a meghívót.
Mert nem vagyok hős.
Mi? Nagyon is hős vagy.
Nemcsak a páncélom rozsdásodott be, hanem én is.
Olyan rég tettem már bármi hősiest,
hogy már azt sem tudom, képes lennék-e rá.
Ezért nem megyek el a tornára.
El kell fogadnom, hogy a hősi idők véget értek számomra.
Ma hivatalosan is szögre akasztom a páncélom.
Ne!
- Haver! - Mi?
A kedvenc lovagom szögre akasztja a páncélját?
De hát nincs is rajta akasztó.
Nem fogja. Már ha rajtam múlik.
Mindig is erről álmodott. Nem hagyhatjuk, hogy elfeledje.
Tetszik az észjárásod, aranyom. Mi a küldetés?
A hősök mindig megmentenek, igaz?
Kreálnunk kell pár veszélyes helyzetet, amit megoldhat.
Így majd rájön, hogy még most is hős.
A lovak nem állnak meg!
Le fogunk hajtani arról a szikláról.
Segítség!
Segítsen valaki!
Segítség!
Mentőakció!
Ez állat volt!
Az bizony.
Megmentetted a telepeseket, Anyót és Apót.
Üdv! Nagyon köszönjük!
Mehetünk tovább nyugatra, a körtermen túlra.
Állítólag takarosak ott a kiállítások.
Már csak az a tócsa aggaszt a szökőkútnál.
És a banditák. De azokkal elbánok.
Na, készen állsz a tornára?
A tornára? Dehogy! Csak megmentettem egy apró családot.
A méret nem számít.
Egy apró mentőakció is fontos ám.
Egy apródnak is ment volna.
Ég veletek, apró kordésok! Legyetek óvatosak!
Ha ki akarjuk rántani a hullámvölgyből, nagyobb mentőakció kell.
Jobbra dőlő fogyasztást! És kész is vagy.
Az áldóját!
Ida! Szükség lenne a durva lovagi készségeidre.
Meteorvihar van az űrrészlegben. El fog pusztulni az űrhajó.
És egy múmia van a sínekhez kötve.
Várjunk! Az az első ötletünk volt.
Úgy értettem, hogy Csimpi még benne van.
Szót se többet! Iparkodjunk!
Hahó! Még mindig csináljuk ezt a sínekhez kötözős dolgot?
Ismat királynő?
Hála Szaturnusznak, Ida!
Nem tudom, meddig bírja a hajóm ezt az igazi meteorvihart.
Elfogyott.
Szép munka. És a hősünk minden beleadott.
Sikerült, Ida.
Jurasztikus!
Megmentettél engem és a hajómat. Te vagy a galaxis egyik legnagyobb hőse.
Jaj, semmiség.
Alap sárkányölőképzés után bárki képes lenne rá.
Nem ismerek mást, akinek ez menne.
Mert nem ismered Lancelotot.
Elrepült az idő. Vár a víziaerobik a tengerbiológiai teremben.
Isten véletek, barátaim!
Már majdnem elértük, hogy újra higgyen magában.
Érzem! Csak rendeznünk kell még egy szuper nagy mentőakciót.
- Ami nagyon félelmetes. - És végtelenül veszélyes.
Miért érzem úgy, hogy ez nem fog tetszeni?
Na ezért!
Köszönjük a kötelet, S. néni!
No problemo.
Csak majd mindenképp adjátok vissza! Az a kötél tartja a farokuszonyomat.
Kész a kötél. Jól vagy, Dudley?
Persze. Egy röpképtelen madárka csüng egy vulkán felett.
Mi baj lehetne?
Ne aggódj! Dante kihúz onnan, ha nem válna be a terv.
Ja, foglak, kishaver! Hoppá!
Gond egy szál se. Azaz szárny se. Vágod? Azért, mert madár vagy.
Na mindegy.
Mindenki a helyére! Kezdődjön a hősi műsor!
A királynődnek annyi.
És a robotnak is. Hurrá!
Ida! Segíts nekünk!
Dudley S. néninél járt, és beesett a vulkánba.
És bármelyik percben kitörhet.
Segítség! Bajba jutott dodó vagyok.
De most komolyan! Segítsen valaki, itt egyre melegebb van!
Köszönöm, őlovagsága! Majdnem sült dodó lett belőlem.
Ez aztán hősies volt.
- Az biza! - De még mennyire!
Azt hiszem, ez valóban.
Adnál erre egy autogramot?
Figyelem! Bejelentést tennék.
Én, Földszinti Ida, úgy döntöttem, indulok a Kerekasztal Hősi Tornán.
- Éljen! - Zsír!
Hajrá!
Összeszedem a dolgaimat, és indulok.
Nagyszerűek voltatok. Ida tényleg elhitte, hogy baj van.
Igen, piszok jók voltunk.
És most jöjjön a fizetség!
Ja, igen. Tessék!
Juhé!
Gazdagok vagyunk. Ha ismét kamuzni kellene valamit,
csak szólj nekünk!
Ida? Jaj, ne! Szerintem meghallott minket.
Az nem jó. Most nem érzi magát hősnek, az hétszentség. De ezt azért megtartjuk.
Ida, várj! Hadd magyarázzam meg!
Semmi baj, Ridley. Nemes dolgot tettetek.
De tudom, nem volt igazi. Mégsem vagyok hős.
Dehogynem! Mind tudjuk. De azt akartuk, hogy te is elhidd.
Ajaj, ezt nem adtuk vissza!
Jaj, ne! A köteleim.
Vigyázat odalent!
Bálnás palacsinta lesz belőlünk! Meneküljetek!
- Vigyázzatok! - Futás!
A fotóm!
Jaj, Pedro!
Nem kell újabb kamukatasztrófa.
Ez nem kamu. Ez igazi. Meg kell mentenünk Pedrót.
Tarts ki, csöpp pingvin!
Tessék, Lady Jones!
Megvagy.
Sikerült!
Ez az, Ida!
Hősöm, megmentettél!
Ez hihetetlen volt.
Tényleg hősnek hisztek? Még ha a többi nem volt igazi?
Hát persze!
A helyzetek nem voltak igaziak, de a tetteid azok voltak.
Igen! Gondolkodás nélkül rohansz a veszélybe másokért.
Pontosan.
Nem számít, rozsdás-e a páncélod. Attól leszel hős, ami a páncélodban van.
A szíved a lényeg. És neked, Ida, hősi szíved van.
Köszönöm, Ridley!
Köszönöm mindenkinek,
hogy eszembe juttattátok, mit jelent hősnek lenni.
- És most, ha megbocsátotok, vár a torna. - Ez az!
- Hajrá! - Légy óvatos!
Ne feledd, trófea ide vagy oda, számunkra hős vagy.
Hű! A trófea egy igazi asztal? Erre nem számítottam.
Még sosem láttam ilyen szuper trófeát.
Köszönöm, csöpp Pedro! Bármikor segíthetsz kifényesíteni.
Háromszoros hurrá Idának, az igazi hősnek!
Hurrá! Hurrá! Hurrá!
Hé, hősöm! Kapj el!
Ida!
Kulcsok és kráterek
- Szió, Dudley! - Üdv, tollas barátunk!
Pierce! Csitt! Magadban vijjogj, Lonny nehogy kiszúrja, hogy átszöktem.
Barátok és madáreleség, Mi más kell egy magányos dodónak?
- Nézzük együtt a műsort? - Műsort?
Milyen műsort?
Azt a műsort.
Dante vulkánja újra működik.
A vulkánt megjavítottuk.
Kiderült, hogy pár dínóméretű zokni tömítette el.
- Rids, engedd le a liftet! - Oké.
Bravó, Jonesék!
Minden újra a régi.
Azaz majdnem minden.
Fogalmam sincs, hogy kavarodik el folyton ez a kis dodó.
Gyere, kishaver! Visszaviszlek.
Lonny hívja Peabody urat. Halló?
Lonny nélkül nem magányoskodnék itt folyton.
Ez a szabadságom kulcsa.
Kulcs…
P. úr! Ott van?
Hé! Te a jegyleolvasóm vagy, nem a rádióm.
Peabody úr! Jonesék megjavították a vulkánt.
- Lonny! - Ez gyors volt.
Zárjon be, hogy végre hazamehessek!
Kikísérem.
Merre vagy. Jó sok zsebem van.
Minden rendben?
Igen, csak nem tudok bezárni, mert nincs meg a kulcsom.
Már sokadjára.
Lonny, hogy csináljak pénzt…
Mármint hogy óvjam a múzeumot, ha az ajtót sem tudja bezárni?
Mindenki hibázik, Peabody úr.
Épp ezért kap még egy utolsó esélyt.
Ha nem lesz meg, mire visszaérek, kérem a jelvényét és a jegyleolvasóját.
Mert akkor kirúgom!
Kirúg?
Úgy érzem, csakis ide tartozom.
Ismerem ezt az érzést.
A kulcscsomóm bárhol lehet, mindenhol meg kell néznem.
Bárcsak olyan jól tudnék keresni is, mint elhagyni!
Rossz hírem van.
Jó hírem van!
- Meg kell keresnünk Lonny kulcsait. - Nálam vannak.
Mi? Te vetted el?
Igen. Lonny folyton visszatesz a helyemre. Az én magányos kis helyemre.
De én társas madár vagyok.
És mit segítenek ezen a kulcsai?
Ha Lonnyt kirúgják, a múzeumnak nem lesz biztonsági őre.
Zseni vagyok.
De ő a múzeum része.
Még ha nem is a legjobb biztonsági őr.
A sok banánt sem szúrta ki az irodájában.
Vissza kell adnunk a kulcsait, hogy ne rúgják ki. Így helyes.
Hová dugtad őket, haver?
Gyertek!
A fészkem alatt vannak.
- Biztos? - Eltűntek!
Hurrá! Azaz, jaj, ne!
Gyorsan meg kell keresnünk. Szemek, benne vagytok?
- Én igen. - Naná!
Gondoljatok bele! Lonny nélkül elhagyhatnátok a dodókiállítást,
és bármikor a sasokkal lehetnétek.
Mármint te.
Jól van, segítek.
De nem viszem túlzásba.
Csimpi, tudnád nézni a monitorokat? Hátha rájövünk, hol vannak.
Máris indulok.
- Micsoda zsákmány! - Gazdagok vagyunk.
Ridley, látom Lonny kulcsait.
Készítsd a csapatot egy jó öreg szekérhajszára!
- Hé, álljatok meg! - Várjatok!
Banditák szegődtek a nyomunkba.
Irány a barlang!
Megvannak!
Kidőltem.
Csimpi, elakadtunk.
A sarok után van a kijárata.
Álljuk útjukat!
- Álljunk meg! - Hó!
Anyó? Apó?
Azok ott Lonny kulcsai.
Teringettét!
Nem tudtuk.
Lonny jó ember.
Mindig közbelép, ha egy gyerek zsebre vág minket.
Tényleg? Ez szörnyen kedves tőle.
Sokkal kedvesebb, mint az, hogy engem mindig visszavisz.
Tessék!
Itt a maradéka.
Maradéka?
Anyóék listája szerint kettőt cseréltek el.
- Azt hiszem. - Ki az első a listán?
Vigyázz a hajszarvamra!
A Lemurson gyerekek.
Gyerekek, kellene az a kulcs.
- Itt van! - Nem!
Aki kapja, maki.
Hallottad. Aki kapja, maki. Megpróbáltuk. Na menjünk!
Csak játszanunk kell. Gyerekek!
Dobjátok fel! Magasra!
- Szuper magasra! - Szép volt.
Ez az! Már csak egy kulcs maradt.
Pierce, olyan romantikus vagy.
Köszönöm a gyönyörű nyakláncot.
Tudom, mennyire szereted a fényes dolgokat.
Boldog kiállításfordulót!
- Elnézést! - Ridley!
Látod, mit kaptam ettől a tollpárnától? A világ legjobb lakótársa.
Épp ezért jöttem.
A kulcs Lonnyé.
Vissza kell neki adnunk, különben kirakják a szűrét.
De attól még jól áll.
Nagyon divatos, Flo.
Naná, tudom, drága.
De örömmel megválok a kulcstól, ha így Lonnyt nem rúgják ki.
Teljesen egyetértek.
Mindig letörli a csokis ujjlenyomatokat az üvegünkről.
Ezt nem is tudtam.
Talán Lonny mégsem olyan rossz.
Most már mind megvan.
Kulcsok! Gyertek elő kulcsocskák!
Bújjatok el!
Lonny!
Jó hírem van. Megtaláltuk… megtaláltam a kulcsokat.
Mi? Ez hihetetlen.
De jó! Hátsó ajtó, oldalsó ajtó, csapóajtó…
Azt mondtam, „de jó”? Nem jó.
Mi a baj?
A főbejárat kulcsa nincs rajta. Biztos elveszett.
És ez a legfontosabb kulcs.
Te meg hogy kerültél ide már megint?
Ha nem kerül elő az utolsó kulcs időben, olyan leszek, mint a keleti szárny.
Történelem.
Ne aggódj! Tovább keresem.
Köszi, Ridley, de valószínűleg ez az utolsó éjszakám itt.
Ég veled, lombház a magasban
Óriás tintahal, eljött kettőnk búcsúja
Feledni nem foglak
Többé nem simogatlak
Csak a főnök meg ne tudja
Ég veled, csodás ajándékbolt
Adieu, te kis ijesztő cukiság
Hamarosan elmegyek S nem lesznek körülöttem ősi kőleletek
Viszlát, poros vén vázák
Szomorú, de ennyi volt hát
Élettelen barátaim, ég veletek most már
Isten veled, utolsó kis dodó
Kivel oly sokat álmodok
Kedves barátaim Sokat gondolok majd rátok is
Sasok, kik szárnyalnak fenn
Ég veled, te imádott hely
Lonny tényleg szereti a múzeumot.
Nagyon de nagyon.
Nem engedhetem el.
- Meg kell keresnünk az utolsó kulcsot. - Üdv a csapatban!
Ridley, jó és rossz hírem is van.
A jó, hogy megvan a kulcs.
Szép munka! És mi a rossz hír?
Visszanéztem a felvételeket.
Lonny véletlenül beejtette a kulcsot a vulkánba.
Jaj, ne!
Macerás lesz kiszedni belőle. Tudom, mert sok zoknit ejtettem bele.
Főleg, hogy bölénymondással élve megint tüzet prüszköl.
Forró banán és mogyoróvaj!
Peabody úr most állt be a parkolóba.
- Nagy pácban vagyunk. - Gyorsan, vissza a helyetekre!
Hozok felszerelést, és kiszedem belőle.
Talán még időben.
Ég veled, múzeum!
Dudley!
Ideje, hogy a dodó fejest ugorjon.
Jó sok büdös zokni van itt.
Ne aggódj, kis hölgy!
Vasmarokkal fogjuk a madárkádat.
Jaj, ne! Mindjárt kitör.
Dudley, gyere ki!
Anyó, Apó, húzzatok!
Gyerünk, pacik!
Jaj, ne!
Dudley, jól vagy?
Most már igen.
Az utolsó kulcs.
Lonny? Eresszen be!
Itt van Peabody úr. És a következő kitörés is.
Fogd a kezem!
Jól van, Lonny. Lássam a kulcsokat, vagy már mehet is!
Igazából, P. úr…
Itt vannak.
Mind megvan.
Ezt nem hiszem el.
Higgye el, én sem!
Akkor Lonny megtarthatja az állását, igaz?
Egyelőre. Míg megint el nem hagyja a kulcsait.
- De jó! - Bölényi.
Ügyesek voltatok Lonnyval.
Kérem az útleveledet.
Amiért segítettél egy másik múzeumszeretőnek,
jár egy pecsét.
Nélküled nem lett volna meg mind, Dudley. Ez a pecsét mindkettőnké.
De áruld el, végül miért segítettél Lonnynak?
Mint fajom utolsó tagja, talán már említettem,
tudom, milyen magányos az élet, míg meg nem leled a helyed.
És Lonny ide tartozik hozzánk és a múzeumhoz.
Nem értem, hogy kerül ki folyton.
Tényleg egyedülálló.
Te is az vagy.
Megvan az új legjobb barátom.
Lehet, hogy egyedülállók vagyunk, de ahogy mondják, madarat tolláról.
A feliratot fordította: Szűcs Imre